Source: https://www.europarl.europa.eu/doceo/document/A-8-2019-0098_FI.html
Timestamp: 2020-08-03 22:36:23+00:00
Document Index: 5766213

Matched Legal Cases: ['Tuomioistuin\n', 'Tuomioistuin\n', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ']

vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2017, pääluokka IV – Tuomioistuin
joka sisältää huomautukset, jotka ovat erottamaton osa päätöstä vastuuvapauden myöntämisestä Euroopan unionin yleisen talousarvion toteuttamisesta varainhoitovuonna 2017, pääluokka IV – Tuomioistuin
19. panee merkille tuomioistuimen pyrkimykset parantaa tapausten käsittelyn tehokkuutta tilintarkastustuomioistuimen tuomioistuimen asianhallintajärjestelmää koskevassa tuloksellisuuden tarkastuksessa(7) antamien suositusten perusteella; pitää myönteisenä, että tuomioistuin on kehittänyt tietyn tyyppisten menettelyjen mukaan räätälöityjä aikatauluja ja seurantavälineitä; toteaa, että menettelyn kesto on yksi monesta tuomioistuinjärjestelmän arvioinnissa huomioon otettavasta tekijästä; kehottaa tuomioistuinta parantamaan edelleen tuloksellisuuttaan noudattamalla tilintarkastustuomioistuimen suosituksia vaarantamatta kuitenkaan tuomioidensa laatua, tehokkuutta ja riippumattomuutta;
21. panee merkille tuomioistuimen vuoden 2016 vastuuvapausmenettelyn seurannan yhteydessä antamat selitykset, joiden mukaan tuomioistuimen lomakaudet eivät vastaa sen toiminnan keskeytysaikaa; ottaa huomioon, että tuomarit ja heidän kabinettinsa pitävät valkoisia viikkoja ensisijaisena aikana, jolloin he käsittelevät omia tapauksiaan, siis tapauksia, joissa he toimivat esittelevänä tuomarina;
24. toteaa, että 5 prosentin henkilöstövähennys vuosina 2013–2017 on saavutettu talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2. joulukuuta 2013 tehdyn Euroopan parlamentin, neuvoston ja komission välisen toimielinten sopimuksen(8) mukaisesti ja se koski yhteensä 98:aa tointa; panee merkille, että samaan aikaan luotiin 130 uutta tointa tuomarien ja julkisasiamiesten määrän kasvun vuoksi, seitsemän uutta tointa turvallisuustoimenpiteitä varten, 63 uutta tointa Kroatian liittymisen vuoksi ja yhdeksän tointa iirin kielelle kääntämistä varten;
43. toteaa, että tuomioistuimen ja yleisen tuomioistuimen brittijäsenet lopettavat tehtäviensä hoitamisen, kun Yhdistynyt kuningaskunta eroaa Euroopan unionista; ottaa huomioon, että riita-asioiden määrä saattaa kasvaa lyhyellä ja keskipitkällä aikavälillä erosopimuksesta ja siihen liittyvistä Yhdistyneen kuningaskunnan lainsäädännön säännöksistä mahdollisesti aiheutuvien oikeudellisten ongelmien vuoksi;
44. panee merkille, että yksi virkamiestuomioistuimen entinen jäsen työskentelee nykyään tuomioistuimessa erityisneuvonantajana etenkin asioissa, jotka liittyvät Yhdistyneen kuningaskunnan päätökseen erota Euroopan unionista; panee merkille, että hänet nimitettiin Euroopan unionin muuta henkilöstöä koskevien palvelussuhteen ehtojen 123 artiklan 2 kohdan mukaisesti;
45. toteaa, että vuonna 2017 tuomioistuimessa oli 63 brittiläistä henkilöstön jäsentä, mukaan lukien 36 virkamiestä, 24 väliaikaista toimihenkilöä ja kolme sopimussuhteista toimihenkilöä; suhtautuu myönteisesti siihen, että tuomioistuin aikoo noudattaa tapauskohtaista lähestymistapaa päättäessään brittiläisten sopimussuhteisten ja väliaikaisten toimihenkilöiden sopimusten jatkamisesta Yhdistyneen kuningaskunnan erottua Euroopan unionista; kehottaa tuomioistuinta laatimaan pikaisesti johdonmukaisen strategian varmuuden tarjoamiseksi asianomaisille henkilöille.
1. on tyytyväinen, että varainhoitovuoden 2017 talousarvion määrärahojen käyttöaste oli erittäin korkea (98,69 prosenttia), joka on korkeampi kuin vuonna 2016 (98,23 prosenttia);
2. korostaa, että Euroopan unionin tuomioistuimen on annettava laadultaan moitteettomia tuomioita kohtuullisessa määräajassa ja unionin toimielimenä sen on myös varmistettava, että se käyttää sille osoitetut julkiset varat mahdollisimman tehokkaasti ja vaikuttavasti ja moitteettoman varainhoidon periaatteen mukaisesti;
3. korostaa, että Euroopan unionin tuomioistuimen talousarvio on puhtaasti hallinnollinen, ja toteaa, että noin 75 prosenttia määrärahoista käytetään toimielimen henkilöstöön ja loput kiinteistöihin, kalusteisiin, tietotekniikkaan ja sekalaisiin toimintamenoihin;
4. korostaa, että tulosbudjetointia ei pitäisi soveltaa pelkästään tuomioistuimen talousarvioon kokonaisuutena vaan siihen olisi sisällytettävä myös täsmälliset, mitattavissa ja saavutettavissa olevat, realistiset ja aikasidonnaiset tavoitteet (SMART-tavoitteet), joita sovelletaan yksittäisiin osastoihin, yksiköihin ja henkilöstöä koskeviin vuotuisiin suunnitelmiin, ja että lisäksi olisi vahvistettava indikaattorit toimielimen ennakkoarvioiden laatimista varten; kehottaa siksi tuomioistuinta soveltamaan tulosbudjetoinnin periaatetta laajemmin toimintoihinsa;
5. toteaa, ettei tilintarkastustuomioistuin esittänyt varainhoitovuotta 2017 koskevassa vuosikertomuksessaan Euroopan unionin tuomioistuinta koskevia huomautuksia ja että näin on tapahtunut vuodesta 2010 lähtien;
6. panee merkille, että syyskuussa 2017 julkaistussa erityiskertomuksessaan nro 14/2017 Euroopan unionin tuomioistuimen asianhallintajärjestelmää koskevasta yleisluonteisesta tuloksellisuuden tarkastuksesta tilintarkastustuomioistuin totesi tuomioistuimen toteuttaneen merkittäviä organisatorisia ja menettelyihin liittyviä toimia, joiden avulla on pyritty tehostamaan tapauskäsittelyä;
7. panee merkille, että tilintarkastustuomioistuin on myös ehdottanut lisäparannuksia, etenkin integroidun asianhallintajärjestelmän käyttöönottoa;
8. panee tyytyväisenä merkille tilintarkastustuomioistuimen suosituksen, jonka mukaan Euroopan unionin tuomioistuimen olisi harkittava aktiivisempien asianhallintamenettelyjen käyttöönottoa, jotta asioita käsiteltäisiin yksilöllisemmin noudattaen realistisia määräaikoja, valvoen tarkkaan työvoiman käyttöä ja ottaen käyttöön täydentäviä hallinnollisia virtaviivaistamismenetelmiä;
9. huomauttaa, että tuomioistuimessa olevien lakimiesavustajien tehtävien nykyistä joustavampi jakaminen voisi vaikuttaa myönteisesti tuomioistuimen toiminnan yleiseen vaikuttavuuteen;
10. panee merkille, että kahden tuomioistuimen, joista Euroopan unionin tuomioistuin muodostuu, vuoden 2017 tilastot vahvistavat viime vuosina havaitun suuntauksen siitä, että menettelyjen keskimääräinen kesto on edelleen tyydyttävä sekä unionin yleisessä tuomioistuimessa, jossa tehokkuutta lisäämällä on kyetty lyhentämään menettelyjen kestoa entisestään (menettelyt kestivät keskimäärin 2,4 kuukautta vähemmän kuin vuonna 2016 ja 10,6 kuukautta vähemmän kuin vuonna 2013), että unionin tuomioistuimessa, jossa ennakkoratkaisupyyntöjä koskevien menettelyjen keskimääräinen kesto on pystytty pitämään alle 16 kuukaudessa (15,7 kuukautta vuonna 2017), mikä on vain vähän enemmän kuin vuonna 2016 (0,7 kuukautta) ja johtuu siitä, että unionin tuomioistuimen tulkittavana on ollut erityisen monimutkaista lainsäädäntöä;
11. pitää myönteisenä tilintarkastustuomioistuimen suositusta, jonka mukaan aikatauluja olisi entisestään paranneltava ottamalla huomioon kunkin menettelytyypin erityisluonne ja asioiden monimutkaisuus;
12. panee tyytyväisenä merkille, että Euroopan unionin tuomioistuimen kaksi tuomioistuinta saattoivat vuonna 2017 päätökseen yhteensä 1 594 asiaa, mikä vahvisti yleisen suuntauksen siitä, että oikeudenkäyttö on merkittävästi lisääntynyt vuosien 2010–2017 aikana, ja korostaa tämän toivottavasti jatkuvan suuntauksen tärkeyttä tulevaisuudessa;
13. toteaa, että Euroopan unionin tuomioistuin voisi edelleen vahvistaa näitä myönteisiä tuloksia harkitsemalla siirtymistä aktiivisempaan yksilölliseen asianhallintaan, käyttämällä räätälöityjä aikatauluja ja kohdistamalla seurantaa henkilöstöresurssien tosiasialliseen käyttöön; korostaa, että jos tuloksellisuutta mitattaisiin tältä pohjalta sen sijaan, että käytetään keskimäärin noudatettavia suuntaa-antavia aikatauluja, saataisiin tietoja sekä ongelmatapauksista että hyvistä käytännöistä; korostaa, että näiden tietojen avulla voitaisiin myös parantaa tuloksellisuusraportointia ja edistää siten vastuuvelvollisuutta ja samalla saataisiin tietoja tuomioistuimen toiminnasta ja sen resurssien käytöstä;
14. on tyytyväinen siihen, että e-Curia -sovellusta käytetään jatkuvasti enemmän (käyttäjätilejä oli 4 354 vuonna 2017, kun niitä oli 3 599 vuonna 2016) ja että vuodesta 2016 lähtien kaikki jäsenvaltiot ovat käyttäneet e-Curia -sovellusta, mikä osoittaa, että suurelle yleisölle on tiedotettu sovelluksen olemassaolosta ja hyödyistä tehokkaammin; on kuitenkin tilintarkastustuomioistuimen kanssa samaa mieltä siitä, että täysin integroidun tietoteknisen asianhallintajärjestelmän mahdollinen käyttöönotto voisi lisätä asianhallinnan tehokkuutta;
15. on huolissaan siitä, että vastuuvelvollisuudella on ollut tähän asti vain vähän merkitystä tuomioistuimen auktoriteetin kannalta, toisin kuin muilla vastaavilla toiminta-ajatuksilla, kuten legitiimiys, reagointikyky tai avoimuus;
16. on erittäin tyytyväinen perustettuun Euroopan unionin korkeimpien oikeuksien presidenttien verkostoon, johon kuuluvat jäsenvaltioiden perustuslakituomioistuimet ja korkeimmat oikeudet ja jonka koordinoinnista huolehtii unionin tuomioistuin;
17. pitää olennaisen tärkeänä, että unionin toimielimet edustavat unionin kansalaisia, ja korostaa näin ollen, että parlamentin ja neuvoston asettama tavoite miesten ja naisten tasapuolisen edustuksen saavuttamisesta unionin yleisen tuomioistuimen tuomareiden nimittämisessä on tärkeä.
Tilintarkastustuomioistuimen erityiskertomus nro 14/2017: Euroopan unionin tuomioistuimen asianhallintajärjestelmää koskeva yleisluonteinen tuloksellisuuden tarkastus.
Päivitetty viimeksi: 15. maaliskuuta 2019 Oikeudellinen huomautus - Tietosuojakäytäntö